Președintele clubului Farul, Gică Popescu, a fost în audiență la Marcel Ciolacu, premierul României.
Gică Popescu a discutat despre finanțarea acdaemiillor și a cluburilor de fotbal. Fostul căpitan al echipei naționale este consilier al prim-ministrului pe probleme de sport.
"Finanțarea academiilor și cluburilor de fotbal, dar și a sportului, în general, se află în topul priorităților mele în calitate de consilier pe probleme de sport în cadrul Guvernului.
Am discutat cu premierul Marcel Ciolacu despre noi modalități și reglementări cu privire la finanțarea sportului, pentru ca mai multe cluburi să poată primi sprijin financiar în viitorul apropiat.
Mă bucur că, după un proiect grandios precum Campionatul European desfășurat la București, ne aflăm în fața unui nou proiect extrem de important pentru viitorul sportului din România", a scris Popescu pe Instagram.